
PËR DISA NDRYSHIME NË VENDIMIN NR.463, DATË 5.7.2006 TË KËSHILLIT TË MINISTRAVE “PËR MIRATIMIN E PLANIT KOMBËTAR PËR ZBATIMIN E MARRËVESHJES SË STABILIZIM-ASOCIIMIT”, TË NDRYSHUAR
 
 Në mbështetje të nenit 100 të Kushtetutës, me propozimin e Ministrit të Integrimit, Këshilli i Ministrave
VENDOSI:
 
Në vendimin nr.463, datë 5.7.2006 të Këshillit të Ministrave, të ndryshuar, të bëhen këto ndryshime:
 1. Titulli ndryshohet, si më poshtë vijon:
 “Për miratimin e Planit Kombëtar për Zbatimin e Marrëveshjes së Stabilizim-Asociimit, 2010-2014”.
2. Pika 1 ndryshohet, si më poshtë vijon:
 “1. Miratimin e Planit Kombëtar për Zbatimin e Marrëveshjes së Stabilizim-Asociimit, 2010-2014, sipas tekstit që i bashkëlidhet këtij vendimi.”.
Ky vendim hyn në fuqi menjëherë dhe botohet në Fletoren Zyrtare.

